Divarvel e oa an doueed olimpat. Met hervez tud Hellaz kozh ne oa ket ur perzh peurbadel peogwir e oa ret dezho evañ ul likor ispisial, difennet dar vevien all, an ambroazia. Un doare all a veze : bezañ soubet e dour ar stêr Styx, stêr an Ifern, met ne voe ket ken efedus-se gant Akilles.  Evañ a raent ivez an nektar, lipousañ evaj a chellje bezañ. A-hend-all, pa ne ouient ket petra ober, e tiskennent war an douar da sevel o fri, da sikour den pe zen, dober troioù kamm da re all, ha da vercheta pe da baotreta. Evel-se eo e voe ganet tud hanter zoueed, evel Herakles.